Agnes yazaalibwa nga kkumi na mwenda Ogwokusatu lukumi mu lwenda kinaana mu esatu mu Kampala, Uganda, mu maka ga Anthony Opio, omubalirizi w'ebitabo ne Hellen Opio. Ye mwana ow'okutaano mu baana mwenda bwebazaalibwa. Yakulira Kitintale oluvannyuma n'adda e Mutungo, ebitundu ebiriraanye Kampala. Yakuzibwa nga Mukatuliki n'agenda mu Saint Kizito Primary School, Bugolobi, gye yatuulira ebigezo bye eby'eky'omusanvu, era oluvannyuma yeegatta ku Our Lady of Good Counsel,Gayaza gyeyamalira sekendule ye. Ebigezo ebya siniya eyookuna yabituulira ku Naalya Secondary School Namugongo oluvannyuma yeegatta ku St.Lawrence Creamland Campus nga eno gyeyatuulira ebibuuzo ebya siniya eyoomukaaga. Oluvannyuma yegatta ku Makerere University mu nkumi bbiri mu esatu gyefunira diguli esooka mu by'obulambuzi. Emirimu gye: Mu nkumi bbiri mu mwenda, Agnes yatuukirirwa Anne Kansiime okuzannya mu firimu empya eyitibwa The Hostel oluvannyuma lwa mukwano gwe, Pamela, okugigaana. Yaweebwa ekifo kya Arach nga tasoose kugezesebwa. Eno y'eyali entandikwa y'omulimu gwe ogw'okuzannya katemba. Omuzannyo Hostel gwali gwamanyibwa nyo mu Uganda, nga gwasooka kulagibwa ku Nation Television ate oluvannyuma ku Digital Satellite Television. Agnes yasigala mu mizannyo guno ogw'okusiteegi emirundi esatu n'avaamu mu mwaka gwa nku bbiri mu kkumi n’ebiri ng'ateekateeka okuzaala omwana we ow'okubiri, Brianna. Mu nkumi bbiri mu kkumi n’ena, yatandika okuzannya emizannyo mu kibiina ekiyitibwa The Punchliners, oluvannyuma lw'okusendebwasendebwa Anne Kansiime ne Daniel Omara okugezaako okuzannya Katemba ow'okusiteegi. Oluvannyuma yegatta ku Comedy Files. Mu nkumi bbiri mu kkumi n’etaano, y'omu ku baazannya Queens of Comedy Uganda ng’evuganya Kings of Comedy Rwanda mu Kigali. Mu mwaka gwa nkumi bbiri mu kkumi na mukaaga, yalabikira mu Girl from Mparo nga Mama Brian, omuzannyo ogwalagibwanga ku Uganda Broadcasting Corporation n'oluvannyuma ne guteekebwa ku Pearl Magic. Mu nkumi bbiri kkumi na munaana, endagaano ye ne Comedy Files ng'eweddeko, Agnes yatandika okukola eirimu gye obwoomu ku mikutu gya katemba egy'enjawulo, omuli Rock Comedy ne Comedy Store Uganda, ayanjulibwa Alex Muhangi. Mu mwezi Ogw'omukaaga, yalabika mu kivvulu ekya Kampala Comedy, ogwayanjulibwa Okello Okello, omukubi w'ebifaananyi omwatuukirivu mu Uganda. Bwe yakomawo mu Comedy Stores Uganda mu Ogw'omunaana, yasikiriza abantu. Ekitundu ky'omuzannyo ogwo kyatambuzibwa nyo ku mukutu ogwa WhatsApp, gye yatenderezebwa enyo. Yagamba nti omuzannyo guno gwali gumanyiddwa nnyo olw'omulimu gwe yakola ku mikutu gy'ebyempuliziganya, ne Kakensa Media, nga mulimu abagoberezi bangi ku Facebook. Wakati wa Agusito ne Noovemba, Agnes yali omu ku ba Uganda Pineapple Comedy Tour, ekyamutwala mu bitundu by'eggwanga eby'enjawulo omuli Mbale, Gulu, Fort Portal, Jinja, ne Mbarara. Yali omu kubaali mu kibinja kya Comedy Store Uganda ekyagenda e Mbarara okuzannya emizannyo gyayo egisookera ddala ebweru wa Kampala. Agnes yalabikira omulundi ogwasooka mu kitundu eky'okuna ekya Africa Laughs nga munaana Ogwekkumi mu Kampala Serena Hotel, ogwayanjulibwa Patrick Salvador Idringi, n'abazannyi ba katemba abalala okwali Basketmouth, Alfred Kainga, Eddie Kadi, Mc Jesse, Pulofeesa Haimo, ne Arthur Nkusi. Mu Ogwekkumineebiri, yaddamu okuzannya, ku mulundi guno ng'ali ne Fun Factory mu firimu ez'ebitundu eziragibwa ku ttivi eyitibwa Mizigo Express, nga muganzi wa Sam.